અક્ષરાતીતનો આનંદ લૂંટનાર, અધ્યાત્મના અનુભવી આરાધક, અલબેલામાં અનુરાગ કરી તેમાં અખંડ રમણ કરનાર અક્ષરાનંદ સ્વામીનું પૂર્વાશ્રમનું નામ પૂજો હતું. તેઓ “અલૈયા-મોડા” ગામના વતની હતા. નાનપણથી જ પરમાત્માં પ્રત્યે ખૂબજ અનુરાગ હતો અને સાચા મુમુક્ષુ ભક્ત હતા. એકવાર સંતો ગામડા ફરતા અલૈયા-મોડા ગયાને ત્યાંના રાજપુત્ર પૂજાજી અને દલુજીએ સંતોના વાણી અને વર્તન જોઈને મુમુક્ષુતાનું બીજ પાંગર્યું. ષાયાના અકલ્પ્ય હુમલાથી હતપ્રભ બનેલા પૂજા તથા દલા બંને ભાઈ શ્રીહરિવર સાથે હેતની હીર દોરીએ બંધાયા. તેથી તેમને મળવાની ઉત્કંઠા જાગી.